CELEX: 62019CN0604
Language: da
Date: 2019-08-09 00:00:00
Title: Sag C-604/19: Anmodning om præjudiciel afgørelse indgivet af Wojewódzki Sąd Administracyjny we Wrocławiu (Polen) den 9. august 2019 – Gmina Wrocław mod Dyrektor Krajowej Informacji Skarbowej

11.11.2019   
            
            
               DA
            
            
               Den Europæiske Unions Tidende
            
            
               C 383/42
            
         
      Anmodning om præjudiciel afgørelse indgivet af Wojewódzki Sąd Administracyjny we Wrocławiu (Polen) den 9. august 2019 – Gmina Wrocław mod Dyrektor Krajowej Informacji Skarbowej
      (Sag C-604/19)
      (2019/C 383/50)
      Processprog: polsk
      
         Den forelæggende ret
      
      Wojewódzki Sąd Administracyjny we Wrocławiu
      
         Parter i hovedsagen
      
      
         Sagsøger: Gmina Wrocław
      
         Sagsøgt: Dyrektor Krajowej Informacji Skarbowej
      
         Præjudicielle spørgsmål
      
      
                  1)
               
               
                  Udgør en konvertering ved lov af et langtidslejemål til en ejendomsret til fast ejendom, således som det er tilfældet i den foreliggende sag, en levering af varer i den forstand, hvori udtrykket er anvendt i artikel 14, stk. 2, litra a), sammenholdt med artikel 2, stk. 1, litra a), i Rådets direktiv 2006/112/EF (1) af 28. november 2006 om det fælles merværdiafgiftssystem?
               
            
                  2)
               
               
                  Såfremt det første spørgsmål besvares benægtende, udgør en konvertering ved lov af et langtidslejemål til en ejendomsret til fast ejendom en momspligtig levering af varer i den forstand, hvori udtrykket er anvendt i artikel 14, stk. 1, sammenholdt med artikel 2, stk. 1, litra a), i direktiv 2006/112?
               
            
                  3)
               
               
                  Handler en kommune, der modtager vederlag for en konvertering ved lov af et langtidslejemål til en ejendomsret til fast ejendom, således som det er tilfældet i den foreliggende sag, som en afgiftspligtig person i den forstand, som udtrykket er anvendt i artikel 9, stk. 1, i direktiv 2006/112, sammenholdt med dette direktivs artikel 2, stk. 1, litra a), eller som et offentligretligt organ, jf. artikel 13 i direktiv 2006/112?
               
            
         (1)  EUT 2006, L 347, s. 1.